กระทรวงสาธารณสุข สั่งนายแพทย์สาธารณสุขจังหวัด ผู้อำนวยการโรงพยาบาลทุกแห่งห้ามออกจากพื้นที่ในช่วงปีใหม่
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีพบผู้ติดเชื้อโควิด-19 สายพันธุ์โอมิครอน เข้าร่วมงานคอนเสิร์ตช้างแฟร์ จังหวัดสุรินทร์ ว่า ขณะนี้กำลังสอบสวนโรคตามระบบและกรณีเช่นนี้เป็นสาเหตุที่กระทรวงสาธารณสุขมีคำสั่งให้นายแพทย์สาธารณสุขจังหวัด ผู้อำนวยการโรงพยาบาลทุกแห่งห้ามออกจากพื้นที่ในช่วงปีใหม่ ให้อยู่พื้นที่เพื่อเฝ้าระวังสถานการณ์ ออกตรวจตราพื้นที่จัดงานที่อนุมัติให้จัดงานไปว่ามีการปฏิบัติตามมาตรการหรือไม่ หากพบอะไรที่ไม่เป็นตามระเบียบต้องยกเลิก ขณะที่ผู้บริการกระทรวงสาธารณสุขก็จะแยกกันออกไปตรวจพื้นที่ที่ตนเองรับผิดชอบ กระทรวงสาธารณสุข มั่นใจเตรียมพร้อมและทำงานในส่วนของกรอบหน้าที่อย่างเต็มที่ แต่จะสามารถควบคุมโอมิครอนได้หรือไม่ ขึ้นอยู่กับความร่วมมือของประชาชนในการตระหนัก ป้องกันตนเอง การจัดงานปีใหม่กระทรวงสาธารณสุขมีหน้าที่ให้คำแนะนำการปฏิบัติตัวแก่หน่วยงานและประชาชนว่าต้องทำอย่างไร ส่วนตำรวจก็ได้ขอความร่วมมือให้บังคับใช้กฎหมายโดยเฉพาะการเอาผิดสถานที่เปิดขายเครื่องดื่มแอลกอฮอลให้เยาวชน ที่ขอให้เอาผิดทั้งคนที่ขาย ผู้ปกครอง รวมถึงเจ้าของสถานที่ด้วย การยกเลิกจัดงานเป็นเรื่องดีสำหรับกระทรวงสาธาณณสุขฝ่ายตั้งรับรักษาแต่ที่ไม่ยกเลิกเพราะเห็นถึงความเดือดร้อนในด้านอื่นๆ จึงยอมให้จัดงานแต่อยากให้ทุกคนมีสำนึกความปลอดภัยป้องกันตัวเองทั้งจากอุบัติเหตุและเชื้อโควิดช่วงเทศกาลปีหม่นี้เพื่อตัวเองและคนที่รัก ซึ่งความปลอดภัยยของประชาชนถือเป้นของขวัญปีใหม่ที่ดีที่สุดที่กระทรวงสาธารณสุขอยากจะขอจากประชาชนเพื่อตอบแทนบุคคลากรการแพทย์และเจ้าหน้าที่ต่างๆ ที่ทำงานหลักมาตลอดปีที่ผ่านมา